***КРИТЕРИАЛДЫ БАҒАЛАУ ЖҮЙЕСНІҢ МАЗМҰНЫ***

***Бағалауды*** ***реформалау,*** ***білім*** ***аясында*** ***кез*** ***келген*** ***жүйелі*** ***өзгерістерге*** ***мүмкіндік*** ***беру*** ***үшін*** ***қажет. Жаһандық*** ***масштабтағы*** ***өзгерістер,*** ***оқушыларды*** ***келешекте*** ***еңбек*** ***нарығында*** ***олардың*** ***жетістіктері*** ***үшін*** ***қажетті*** ***дағдылармен*** ***қамтамасыз*** ***етуін*** ***талап*** ***етеді.*** ***(МакГо,*** ***2008)***

Көп жағдайда ата – аналардан: «Менің балама бағаны төмендетіп қойыпты, менің балам сабақты жақсы оқиды» деген пікірлерін жиі естіп жатамыз. Яғни, бұл ата-аналардың ойынша кез- келген баланың жауабына қарап, оны бағалау оңай деген қате пікірі десек те болады.

Бірақта оқушының күнделікті сабақта нені меңгеруі, білуі керек екені туралы оқу бағдарламасы, мұғалімнің күнтізбелік жоспары бар. Мұны естен шығармағанымыз дұрыс.

Бағалау мен баға – бұл ұғымдардың астарында ұстаздың жеке қасиеттері, оқушымен жұмыс жасау стилі, оқушының ынта-жігері жатыр. Оқушының жұмысын бағаламау оқушыға, оның пәнге, мұғалімге деген қарым қатынасына кері әсерін тигізеді. Мұғалім оқушыны бағалау барысында:

1. Әр түрлі екі оқушыға бірдей баға қойылса, олардың сабақты игеруі де тең дәрежеде;
2. Баға қою барысында мұғалімнің оқушыға қарым –қатынасы емес, оқушының нақты оқу үлгерімі ескерілуі керек екенін ұмытпауы керек.

Бірақ көп жағдайда ұстаздардың оқушыларды «мықты», «орташа» және «әлсіз» топтарға бөлуі жиі кездеседі. Егер оқушы «әлсіз» топқа түссе оған алдыңғы екі топқа кіруі қиындау болады. Кейде ата – аналарға жағыну үшін немесе жас мамандар ата-аналар сөзінен қорыққаннан бағаны көтеріп қойып жатады. Бұл да оқушыны жеке тұлға ретінде бағалауға, қалыптастыруға өз кедергісін тигізеді.

**Осы тәрізді бағалау барысында кездесетін әр түрлі мәселелерді шешудің қандай жолы бар? Ол барлық білім беру мекемелерінде ұстаздар критериалды бағалау жүйесін қолдануы керек.**

Қазіргі қоғамның өзекті мәселелерінің бірі -  әлеуметтік, экономикалық өзгермелі жағдайларда өмір сүруге дайын болып қана қоймай, сонымен қатар оны жүзеге асыруға, жақсартуға игі ықпал ететін жеке тұлғаны қалыптастыру. Мұндай тұлғаға қойылатын бірінші кезектегі нақты талаптар – шығармашылық, белсенділік, жауаптылық, терең білімділік, кәсіби сауаттылық. Бұл талаптарды жүзеге асыру үшін оқушы білімін бағалауда мүлдем жаңа бағытта жұмыс істеу қажеттілігі туындайды. Осы қажеттілікті шешу жолдарының бірден–бір жолы оқушы білімін критериалды бағалау  жүйесі бойынша сараптау.

 Критериалды бағалау жүйесінде ең маңызды нәрсе – оқу процесінің өзі, сол арқылы оқушы өзін-өзі бағалауды үйреніп, өз білімінің артықшылықтары мен кемшіліктерін көріп, әрі қарай қалай даму керектігін түсінеді, яғни бұл жүйеде оқушының қалай жұмыс жасағаны , қалай ойланғаны бағаланады. Бағалауды өткізу үшін, оқушылардың нені білетіндігін және не істей алатындығын анықтау қажет.

            Оқыту - мұғалімдердің оқушыларға жасаған сыйы емес, бұл құзіреттіліктер білім алу үшін оқушылардың өздері де оқу үдерісіне белсенді қатысуын талап етеді. Мұғалімдер, өз кезегінде, өзінің сабақ беруіне емес, оқушылардың оқу ептілігін дамытуға назар аударуы тиіс. Осы мақсатта мұғалім оқыту ортасын құру керек. [ МАН,  70 бет] Осы орайда оқушылар арасында өзара  түсіністік және ұжымдық қарым-қатынасты орнатып, оқушылардың сенімсіздіктерін жойып,  мүмкіндіктерін арттыруға жол ашатын бірден бір тәсіл критериалды бағалау болып табылады.

            Критерийлер - оқытудың міндеттерін жүзеге асыратын өлшемдер, атап айтқанда, оқушылар жұмыс барысында орындайтын іс-әрекеттер тізбесі.

            Критериалдық бағалау - бұл білімнің мақсаты мен мазмұнына сәйкес келетін, оқушылардың оқу-танымдық біліктілігін қалыптастыруға себепші болатын, айқын анықталған, ұжыммен шығарылған, білім процесінің барлық қатысушыларына алдын ала белгілі критериялармен оқушылардың оқу жетістіктерін салыстыруға негізделген процесс.

            Егер балаға оның белгілі бір деңгейге жеткендігін айтса, онда бұл оған үздік нәтижеге жету үшін не істеу керектігін түсінуге көмектеспейді; бұл ретте егер баламен бірге оның жұмысында мұндай бағалауға не әкелгенін және бағалау өлшемдерін түсіндіруге талдау жасаса, онда бұл балаға өзінің нәтижесін жақсарту үшін кейін не істеу керектігін түсінуге мүмкіндік береді. *[МАН,  107 бет]*

*Критериалды бағалауды енгізудің мақсаты:*

* Мектепте оқыту сапасын жоғарылату;
* Мектеп  бітірушілердің білімін  халықаралық стандартқа сәйкестендіру.

*Критериалды бағалаудың міндеттері:*

* Сабақтың әр  бөліктеріндегі әр оқушының дайындық деңгейін анықтауға;
* Бағдарламаға сәйкес оқу мақсаттарын орындау қабілеті;
* Жеке оқушының даму жетістігін бақылауға;
* Оқушының білім алу барысындағы қателіктері мен олқылықтарын айқындауға;
* Әр түрлі жұмыс барысындағы алған өз бағасының  әділдігіне көзін жеткізуге;
* Оқу бағдарламасының тиімділігін саралауға;
* Сабақ үдерісі мен білімнің меңгерілуі туралы оқушы мен мұғалім және ата-ана арасындағы кері байланысты қамтамасыз етуге

*Критериалды бағалаудың маңызы:*

*Мұғалімдер үшін:*

* Сапала нәтижеге әкелетін критерийлер құрастыруға;
* Өз іс-әрекетін саралап және болашаққа жоспарлай алатын мәліметтер алуға;
* Сабақ берудің сапасын арттыруға;
* Оқушының жеке  ерекшеліктерін ескере отырып, оқытудың әр тұлғаға арналған ауқымын жоспарлауға;
* Бағалаудың әртүрлі әдістерін пайдалануға;
* Оқу бағдарламасын қолжетімді ету үшін ұсыныстар енгізуге

*Оқушылар үшін:*

* Танымдық қабілеті мен ойлау деңгейін арттыратын оқытудың әртүрлі әдістерін пайдалануға;
* Табысқа жетелейтін бағалау критерийлерін түсінуге;
* Өзін және өзгелерді бағалау арқылы кері байланысқа түсуге;
* Сыни ойлауына, еркін ойын айтуына, өзінің білімін көрсетуге

*Ата-аналар үшін:*

* Баласының білім сапасының дәлелдемелерімен танысуға;
* Оның оқуындағы табыстылықты бақылауға;
* Оқуына қолдау көрсету үшін бағыт алуына мүмкіндік туғызады.

*Критериалды бағалау жүйесінің тиімділігі:*

* Мұғалімге оқушының оқу жетістіктерін объективті түрде бағалауға мүмкіндік береді;
* Оқушыларға оқу үдерісі барысында туындаған қиындықтарды түсінуге, бағалауға мүмкіндік береді;
* Ата-аналар оқушының оқу жетістіктер бойынша объективті дәлелдемелермен қамтамасыз етіледі;

Оқу үшін бағалауға қарағанды, оқуды бағалаудың мақсаты, керісінше, оқушы қазіргі уақытта не оқып білгенін жинақтау болып табылады. Оқуды бағалау кезінде бір оқушының жетістіктерінің белгіленген нормаларымен немесе бірдей жастағы оқушылардың қол жеткізген деңгеймен ара-қатынасы салыстырылған соң қорытынды жасалады. Мұндай қорытындылар стандартқа немесе деңгей түрінде келтірілген межелікке сәйкес немесе сәйкес емес деген нысанда жасалады.

Оқу үшін бағалау кезінде қолданылатын қадағалау, интерпретация және өлшемдер оқуды бағалау кезінде қолданылатын өлшемдерге ұқсас болуы мүмкін, бірақ олардан туатын қорытынды мен шешім басқа сипатта болады.

*Оқу үшін бағалау* - бұл білім алушылар өздерінің оқудың қандай сатысында тұрғанын, қандай бағытта даму керек және қажетті деңгейге қалай жету керек екендігін анықтау үшін оқушылар мен олардың мұғалімдері қолданатын мәліметтерді іздеу және түсіндіру үдерісі. [Мұғалімдерге арналған нұсқаулық]

*Критерийлер* - оқытудың міндеттерін жүзеге асыратын өлшемдер, атап айтқанда, оқушылар жұмыс барысында орындайтын іс-әрекеттер тізбесі.

Оқушы жетістіктерін критериалды бағалау жүйесі төменде қарастырылған міндеттерді шешеді:

* Әрбір оқушының сабақ үдерісіндегі әр кезеңіндегі дайындық деңгейін анықтау;
* Білімді меңгерудің жыл аяғындағы ғана емес, күнделікті білім алудың даму динамикасын айқындауы;
* Оқушының сабаққа қызығушылығын, белсенділігін арттыруы. Бағаға қарсы теріс көзқарастың болмауы;
* Оқушы білімінің жүйеленуі,тереңдеуі,есте сақтауы. Оқушыны табандылық пен шыдамдылыққа тәрбиелеуі;
* Білім алу барысындағы қиындықты, қателікті, білім олқылықтарын және оның себептерін дер кезінде анықтауы;
* Оқушының білім алу үдерісін қадағалап, дәл және жедел түрде сапалы білім алғаны жөнінде кері байланыс ақпаратын алуы;
* Оқушының барлық жұмыс түрлерін бағалауы. (өзіндік жұмыс, ағымдағы бағалау, қорытынды бақылау, тренинг,үй жұмысы, шығармашылық т.б)
* Оқушының білімін ағымдық және қорытыныды бағалау;
* Баға сапасын арттыру.

 Критериалды бағалау жүйесі оқушының белсенділігін арттыруды, оқу үдерісінде жарыса, бәсекелесе білім алуға қол жеткізеді.

*Тәжірибелік маңыздылығы:*

- жеке тұлға емес, оқушының жұмысы бағаланады;

- оқушы жұмысы алдын- ала белгілі критерийлер бойынша бағаланады;

- бағалау критерийлері нақты оқыту мақсаттарын айқындайды, сондықтан оқушыларға баға оқып- зерделенген материал бойынша ғана қойылады.

- өзінің оқу жетістіктерінің деңгейін анықтау үшін және ата- аналарына осы ақпараттарды жеткізу үшін оқушыға нақты бағалау алгоритмі белгілі.

- оқушының оқуға және өзін-өзі бағалауға ынтасы артады.

Мұндай бағалау жүйесінде біз балаларды оқытуда жеке жұмыс, топтық жұмыс, ой қозғау, ББҮ кестесі (INSERT), топтастыру, рефлексия сияқты бірнеше әдістерді қолдана аламыз. Осы әдістерді қолдана отырып оқушылардың оқуға деген ынтасының, қызығушылығының арта түскенін байқауға болады. Критериалды бағалау жүйесін әрбір сабақта тиімді пайдалануға болады.

 Сабақтың соңында ББҮ кестесін толтырту. (INSERT) картасы беріледі

|  |  |  |
| --- | --- | --- |
| Білемін | Нені білдім? | Білгім келеді |
|  |  |  |

Қосу-алу қызықта

Қатысушылар төмендегі кестені толтыру арқылы бүгінгі сабаққа кері байланыс жүргізеді.

|  |  |  |
| --- | --- | --- |
| + | - | Қызықты |
|  |  |  |

+ не білдің? қандай ақпарат алдың?

- не түсініксіз? қандай ақпарат алу қиын болды?

Қызықты-бүгін саған ұнады?қандай ақпарат қызық болды?не білгіңіз келеді?

Рефлексия

 "Жетістік" баспалдағы

Сабақ соңында қатысушылар баспалдақтың қай тұсында тұрғанын белгілейді, түсініктеме береді.

 *4.мен барлығын түсінгеніме сенімдімін.*

 *3.мен барлығын түсінгеніме жартылай сенімдімін.*

 *2.мен қайталауды қажет етемін.*

*1.мен ештеңе түсінбедім.*

Сауалнама

 Қатысушылар төмендегі сауалнамаға жауап беру арқылы бүгінгі сабаққа рефлекися береді.

* Мен сабақта жұмыс жасай білді- белсенді/белсенді емес
* Өз жұмысымды мен - қысқа/ұзақ
* Маған сабақ - түсінікті/түсініксіз
* Мен сабақта- шаршадым/шаршамадым
* Сабақтағы материал- қызық/қызықсыз
* Үй тапсырмасы маған- қиын/жеңіл
* Мен сабаққа- қажет/қажетсіз

Критериалдық бағалау жүйесінің қызметі:

* балаға оқытудың әр сатысындағы дайындық (меңгеру) деңгейін

 анықтауға мүмкіндік береді.

* көп балды шкаланы пайдалануда үлкен саралау мүмкіндігімен ерекшеленеді және мұғалімге бағаның кейбір айырмашылығын көрсетуге мүмкіндік береді;
* оқушының тек оқу жылындағы ғана емес сонымен қатар оқу барысы кезіндегі білімді қабылдауының объективті динамикасын алуға мүмкіндік береді;
* ағымдағы және қорытынды бағалар қоры арқылы оқушы еңбегінің нәтижесін көрсетуге болады;
* білімді бағалаудың объективтілігін жоғарылатуға мүмкіндік береді;
* оқушының әртүрлі жұмысты орындағаны үшін алған бағаларының мәнін түсініп, жіберген қателіктерін анықтап, қатемен жұмыс жасауға мүмкіндік береді;
* ата-ана - мектеп - оқушы арасындағы байланысты нығайта түседі.

Бүгінгі заман талабы - жан-жақты дамыған, өзіндік «мені» қалыптасқан тұлға тәрбиелеу. Оқушы тұлға болып қалыптасуы үшін оның бойында түрлі жағдаяттағы проблеманы анықтауға, өзіндік тұжырым жасай білуге, өзіндік бағалауға, сыни ақпараттарды өз бетімен табуға, талдауға, логикалық операцияларды қолдана отырып дәлелдеуге, жалпы алғанда жеке адамның құзыреттіліктері қалыптасуы қажет.

Қорыта айтқанда, критериалды бағалау жүйесін қолдану арқылы біз оқушының тұлғалық бағытын белсенді позицияға бағыттаймыз, тұлғаны өзіндік жауапкершілікке, тұлғалы нәтижеге, бағытқа жеткіземіз, білім алушылардың дайындық деңгейі мен өсу динамикасын кез келген кезеңде анықтаймыз, әртүрлі жұмыстардан алған бағаларды дифференциалдауға қол жеткіземіз. Бүгінгі оқушының білім сапасын критериалды бағалау жүйесі арқылы жетілдіруге болатынына күнделікті оқу үдерісінде қолдануымыздан көз жеткізуге болады.

Пайдаланған әдебиеттер

1. Мұғалімдерге арналған нұсқаулық. Екінші (негізгі) деңгей. 2014 ж.
2. [www.cpm.kz](http://www.cpm.kz) Педагогикалық шеберлік орталығы NIS.
3. <http://www.google.kz> Жаңа білім беру технологиясы мен әдіс тәсілдері

Әлемнің 8 еліндегі: Англия, АҚШ, Финляндия, Канада, Сингапур, Австралияда қолданылатын мектептік бағалау моделінің талдауы олардың арасындағы айырмашылықты, жалпы түсінікті анықтауға және іс-жүзіне асыру жолдарын табуға мүмкіндік берді.

Әр мемлекетте қабылданған мектептік бағалаудың анықтамасы сол елдің білім саясатына және бағалауды қалай қолдануына тәуелді: оқытуды дамыту үшін немесе баға қою үшін.

Сонымен, қалыптастырушы бағалау АҚШ, Жаңа Зеландия, Финляндия, Канада, Сингапурде оқу бағдарламаларын және оқушылардың оқу процесін жақсарту үшін қолданылады.

Қалыптастырушы және жиынтық бағалаудың нәтижелері АҚШ, Гонгонк, Австарлияда шынайылықты арттыру үшін және бірыңғай критерийлер негізінде бағалаудың әділдігі үшін қолданылады.

Бірақ, әр елде мектептік бағалау негізіне жалпыға танылған көзқарастар бар:

Біріншіден, сабақ беру, оқыту және бағалау өзара байланысты және мектептік бағалау оқыту мен оқыту жұмыстарының бөлінбейтін бөлігін құрайды (Бойл және Чарльз 2010).

Екіншіден, мектептік бағалау оқу барысында (сабақ беруде) деректерді жинау және оқушы мен мұғалім арасында оқушының сұранысына сай оқытуды және күтілетін нәтижені ескере отырып сабақ беру барысын түзету үшін кері байланысты орнатады және ол қалыптастырушы бағалау деп аталынады. (Белл және Коуи 2001; Хэритидж 2008, 2011; Шепард 2005; Пофам 2008, Коркоран и др. 2009).

Үшіншіден, мектептік бағалаудың нәтижесінде алынған ақпарат оқушыларға баға қою және барлық мүдделі тараптарға есеп дайындау үшін қолданылады.

Төртіншіден, мектептік бағалау нәтижелері туралы ақпарат оқу бағдарламаларын және жоспарларды жетілдіру үшін пайдаланылады.

Бұл ретте, барлық елдерде мектептік критериалды бағалаудың оқушыға оқудың қай кезеңінде жеткенін және оқудағы жетістікке жетуде жеке көмек көрсету керектігін анықтайдындығы дәлелденген.